Moet-hê-modekopie: Culotte - Goeie Huishouding
Daar’s min broeke wat so vleiend is!
Hierdie enkellengtesnit is maklik en funksioneel om te dra, en ’n staatmaker vir enige geleentheid:
Dié vleiende gestreepte culotte sal nuwe woema aan jou werkdrag verleen. Dra dit saam met ’n tweedhandsak, treffende oorbelle en blokhakskoene van kunssuède vir ’n professionele voorkoms. DIE UITRUSTING: Bloes R379, H&M | Culotte R419, Zara | Oorbelle R200, Colette by Colette Hayman | Handsak R599, Zara | Skoene R1 499, Aldo
Elke klerekas het ’n veelsydige swart culotte nodig. Dollie dit op met ’n tikkie metaalkleur vir ’n glansryke aandvoorkoms. Voeg ’n spatsel rooi by, en voilà! Jy’s gereed vir ’n heerlike aandjie uit. DIE UITRUSTING: Top R140, The Fix | Culotte R249, Utopia by Zando | Armbande R99 vir die stel, Foschini | Handsak R450, Colette by Colette Hayman | Skoene R599, Zoom
Hierdie vuilpienk culotte is net die ding as jy ontspanne en gemaklik wil lyk. Rond dié vroulike voorkoms met ’n sonbril, geruite tekkies en ’n prettige handsak af. Bonjour, naweek! DIE UITRUSTING: T-hemp R349, Forever New | Culotte R549, New Look by Zando | Sonbril R130, Foschini | Handsak R899, Accessorize | Tekkies R349, Cotton On
Die mode-kopie waaroor almal op Instagram gons